**Informare privind protecția datelor cu caracter personal**

Universitatea ,,Ștefan cel Mare’’ din Suceava, denumită în continuare USV, este o instituţie publică aflată în coordonarea Ministerului Educației Naționale cu sediul în Suceava, Strada Universității, nr. 13, cu personalitate juridică şi este reprezentată de către Ordonator de credite, prof. univ. dr. Mihai Dimian. Universitatea ,,Ștefan cel Mare’’ din Suceava, denumită în continuare USV, în calitatea sa de operator de date cu caracter personal, este preocupată în mod constant de asigurarea unei protecții ridicate a persoanelor cu privire la prelucrările de date cu caracter personal pe care le efectuează conform cadrului legal în vigoare. În acest sens, instituția noastră se supune controlului Autorităţii Naţionale de Supraveghere a Prelucrării Datelor cu Caracter Personal. USV este operator de date cu caracter personal care desfăşoară activităţi de prelucrare notificate Autorităţii Naţionale de Supraveghere a Prelucrării Datelor cu Caracter Personal.

Responsabilul cu Protectia Datelor cu Caracter Personal din USV este Șutu Andreea-Roxana, aceasta putând fi contactată direct la adresa de email [andreea.sutu@usm.ro](mailto:andreea.sutu@usm.ro) sau 0740073477.

**Ce sunt datele cu caracter personal?**

Prin „date personale” se denumesc datele unice individuale, ale unei persoane fizice indentificate sau indentificabile, referitoare la nume, adresa, Cod Numeric Personal, IP sau număr de telefon.

O persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale.

**Politica de securitate a prelucrarii datelor cu caracter personal**

**I. Categorii de persoane**

Universitatea ,,Ștefan cel Mare’’ din Suceava, prelucrează datele cu caracter personal ale următoarelor categorii de persoane fizice în scopul prevăzut la secțiunea II - studenți,  părinți și reprezentanți legali ai acestora, candidați la examenele de admitere, viitori studenti, cadre didactice și personal administrativ, candidați la concursurile de ocupare a posturilor.

**II. Scopul colectării și prelucrării**

În conformitate cu prevederile Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, USV are obligația de a administra în condiții de siguranță și numai pentru scopurile specificate datele personale care îi sunt furnizate despre categoriile de persoane fizice prevăzute la secțiunea I.

Scopul colectării datelor este:

- Datele sunt colectate în vederea îndeplinirii scopului pentru care instituția a fost creată: educație și cultură și în conformitate cu obiectul de activitate al acesteia. De asemenea, informațiile colectate de către Universitate sunt folosite pentru analize și prelucrări statistice necesare pentru fundamentarea deciziilor  managementului institutiei, precum și în scopul arhivării, în conformitate cu prevederile legale.

**III. Motivația colectării și prelucrării**

- Scopul pentru care USV colectează date cu caracter personal ține de prelucrări ale informațiilor pe baza cărora se pot lua decizii coerente și corecte în managementul institutiei. Persoanele fizice, in calitate de viitori studenti, sunt obligate să furnizeze o serie de date obligatorii (informații despre identitatea persoanei, precum și a părinților sau a reprezentaților legali). În cazul refuzului de a furniza aceste date, Universitatea poate să refuze inițierea de raporturi juridice întrucât poate fi pusă în imposibilitatea de a respecta cerințele reglementărilor legale în domeniul educațional. De asemenea, USV colectează și o serie de informații care nu au caracter obligatoriu ( de ex. adresa de email, numărul de telefon) în vederea îmbunătățirii procesului de comunicare cu studentii, părinții sau reprezentanții legali ai acestora, utilizând sistemul poștei electronice. În cazul în care persoanele vizate și-au dat acordul pentru colectarea și prelucrarea acestor date, au dreptul ca ulterior să solicite excluderea din baza de date a USV a acestor informații. Refuzul furnizării și/sau prelucrării datelor informațiilor opționale poate duce la imposibilitatea ca Universitatea să transmită informații despre serviciile sale.

**IV. Persoanele care au acces la informațiile cu caracter personal**

Datele cu caracter personal colectate sunt destinate utilizării de către operator și sunt comunicate numai următorilor destinatari:

- persoana vizată, reprezentanții legali ai persoanei vizate, angajați ai operatorului cu drept de acces, alte persoane fizice/juridice care prelucrează datele personale în numele operatorului, autoritatea judecătorească, poliția, organe de urmărire penală și alte instituții abilitate de lege să solicite informații, în conformitate cu prevederile Regulamentului nr. 679/2016.

Nu se vor dezvălui informaţii către terţe părţi pentru a fi utilizate în propriile scopuri de marketing sau comerciale ale acestora, fără consimţământul tău.

Informațiile oferite ce conțin date de identificare pot fi folosite în scopul întocmirii documentelor de angajare și a altor documente ce vizează exclusiv relațiile de muncă sau pentru comunicări comerciale sau răspunsuri la solicitările trimise de tine, iar în cazul unor solicitări legitime, vor fi transmise către autoritățile statului: Inspectoratul Teritorial de Muncă, Agenția pentru ocuparea Forțelor de Muncă, Autorități Judecătorești, altor părţi cu consimţământul sau la instrucţiunile persoanei vizate.

**V. Perioada de retenție a datelor**

Stocăm datele cu caracter personal doar pe perioada necesară îndeplinirii scopurilor, iar mai apoi pentru timpul necesar în conformitate cu prevederile legale în vigoare în ceea ce privește arhivarea.

**VI. Drepturile persoanei vizate**

Protecția persoanelor fizice în ceea ce privește prelucrarea datelor cu caracter personal este un drept fundamental. Articolul 8 alineatul (1) din Carta drepturilor fundamentale a Uniunii Europene („carta”) și articolul 16 alinea­tul (1) din Tratatul privind funcționarea Uniunii Europene (TFUE) prevăd dreptul oricărei persoane la protecția datelor cu caracter personal care o privesc.

Conform Regulamentului, persoana vizată dispune de următoarele drepturi:

* dreptul la informare și acces;
* dreptul de intervenție asupra datelor;
* dreptul la rectificare;
* dreptul la ștergerea datelor;
* dreptul la restricționarea prelucrării;
* dreptul la portabilitatea datelor;
* dreptul de opoziție și procesul decizițional individual automatizat, inclusiv crearea de profiluri;
* dreptul de a depune o plângere în fața autorității de supraveghere ([www.dataprotection.ro](http://www.dataprotection.ro)).

La solicitarea persoanelor vizate, USV confirmă dacă prelucrează sau nu date personale.

Pentru prima solicitare, soluţionarea cererii este gratuită. Începând cu cea de-a doua solicitare, furnizarea datelor se va face cu plată, Universitatea percepând o taxă rezonabilă, bazată pe costurile administrative. Universitatea se obligă să rectifice, să actualizeze, să blocheze, să șteargă sau să transforme în date anonime, în mod gratuit, datele a căror prelucrare nu este conformă cu prevederile Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

**VII. Contact**

* Responsabil cu protecția datelor cu caracter personal: Șutu Andreea-Roxana
* Adresă de e-mail: [andreea.sutu@usm.ro](mailto:andreea.sutu@usm.ro)
* Nr. de telefon: 0740073477